Doktersbesoeke wat jou hare laat rys | Health24
Doktersbesoeke wat jou hare laat rys
Daar is diegene wat glo dat jy nie werklik volwasse is vóór jy 'n onnoembare toestand of siekte in 'n nie-Engelssprekende land opgedoen het nie.
Die meeste mense vind dit moeilik genoeg om seksuele dinge met hulle lewensmaats te bespreek. Die gedagte om jou seksuele gedrag, al is dit hoe algemeen en selfs vervelig, aan iemand anders te verduidelik, is genoeg om die meeste mense in galbulte te laat uitslaan.
Kies iemand van jou eie geslag en min of meer dieselfde ouderdom.
Hou in gedagte dat hulle die hele dag lank kaal, en partykeer baie onooglike mense sien.
Dit is hulle werk. Dokters beskou nie hulle spreekkamers as "optelplekke" nie. As hulle dít doen, kan hulle hul werk verloor.
As jy gonorree het, is jy waarskynlik al die derde geval van die dag en die veertiende daardie week. Oor twee weke sal hulle heel moontlik al vergeet het wie jy is of jou met die onderwyseres wat aan anemie ly, verwar.
Dra die soort onderklere wat soos veertig jaar gelede se swemklere lyk.
Jy hoef nie vir die ontvangsdame te vertel jy het 'n pitsweer op jou boud nie, nie eers as sy prontuit vra nie.
Onthou, die dokter is onderworpe aan 'n kode van geheimhouding. Hy of sy mag nie jou toestand met enigiemand anders bespreek nie.
Neem 'n vriend of vriendin saam. 'n Goedgesinde teenwoordigheid in die wagkamer kan help om die doktersbesoek minder traumaties te maak.
Gaan vroeg in die oggend sodat jy nie die hele dag het om jou oor die besoek op te wen nie.
Reël iets lekkers direk daarna sodat jy iets het om na uit te sien.
Wees eerlik. Moenie doekies omdraai oor jou simptome of oor wat jy dalk gedoen het nie. Anders kon jy net so goed by die huis gebly het.
Sê dadelik vir die dokter dat jy verleë voel en vertel vir hom of haar wat verkeerd is.
As die dokter vir jou wil preek, het jy dit miskien nodig. Glimlag en aanvaar dit. Binnekort is dit ook verby.
How can people spread the new coronavirus if they don't have symptoms? Coronavirus morning update: SANDF medics deployed to Eastern Cape, and latest on schools Coronavirus morning update: Date set for cigarette sales ban challenge to be heard in court Coronavirus in SA: All the confirmed cases What yoga does to your body – according to science